Luciano Suriani

**Luciano Suriani** (født 11. januar 1957 i Atessa i provinsen Chieti i Italia) er en italiensk katolsk prelat, erkebiskop og diplomat for Den hellige stol.
## Liv og virke
### Prest
Han ble ordinert til prest for erkebispedømmet Chieti-Vasto av erkebiskop Vincenzo Fagiolo i 1981.

I 1986 ble han tatt opp ved Det pavelige kirkelige akademi, og i 1990 oppnådde han en doktorgrad i kanonisk rett fra Det pavelige Lateranuniversitet. Etter å ha tiltrådt den diplomatiske tjeneste ved Den hellige stol, arbeidet han ved de apostoliske nuntiaturene til Elfenbenskysten, Burkina Faso, Niger, og så Sveits og Liechtenstein.

Mellom 1995 og 2004 tjenestegjorde han i statssekretariatet, hvor han samarbeidet tett med kardinal Jean-Louis Tauran, og var deretter rådgiver for den pavelige representasjonen til Italia og San Marino.

Ifølge den italienske avisen *[[L'Espresso]]* skal han ha deltatt i avdekkelsen av den såkalte *lobby gay*, spesielt i tilfellet vedrørende nuntien til Uruguay tidlig på 2000-tallet, msgr. Battista Ricca, involvert i en sexskandale.

### Titulærerkebiskop, apostolisk nuntius til Bolivia
Pave Benedikt XVI utnevnte ham til titulærerkebiskop av *Amiternum* og apostolisk nuntius til Bolivia den 22. februar 2008. Han ble ordinert til biskop den 26. april samme år av kardinalstatssekretær Tarcisio Bertone S.D.B. Medkonsekrerende var kardinal Jean-Louis Tauran og Bruno Forte, erkebiskop av Chieti-Vasto.

Han fikk trekke seg fra dette vervet den 21. november 2008. Suriani hadde bedt om et nytt oppdrag på grunn av helseproblemer forbundet med å oppholde seg så høyt over havet. Bolovias hovedstad La Paz ligger 3640 meter over havet. Han ble erstattet av erkebiskop Giambattista Diquattro, som kom fra posten som nuntius i Panama.  

Den 24. september 2009 ble han av pave Benedikt utnevnt til  Statssekretariatet, til delegat for de pavelige representasjonene, en innflytelsesrik rolle spesielt med hensyn til nominasjoner og forflytninger av nuntier.

### Nuntius til Serbia
Pave Frans utnevnte ham til apostolisk nuntius til Serbia den 7. desember 2015. I denne perioden deltok han på besøk til Vatikanet av ministre fra Kosovo, et land som ikke var anerkjent av Den hellige stol.

Den 10. april 2018 møtte han patriarken i den serbisk-ortodokse kirke, Irenaeus, for å overbringe påskehilsener, et tegn på samarbeidsånden mellom denne autokefale kanoniske ortodokse jurisdiksjon og Den hellige stol, selv etter den svarte røyken fra den blandede katolsk-ortodokse kommisjonen om livet til kardinal Alojzije Viktor Stepinac, martyr for det jugoslaviske kommunistregime, hvis mulige kanonisering ble motarbeidet av de ortodokse.

I juni 2018, i en kommentar til besøket til kardinal Pietro Parolin til Serbia og til Montenegro, den første Pavestolens første statssekretær som kom til de to tidligere jugoslaviske landene, håpet han på en gradvis forbedring i forholdet til den lokale ortodokse kirken som kunne bane vei for et besøk fra paven.

### Nuntius til Bulgaria og til Nord-Makedonia
Den 13. mai 2022 utnevnte pave Frans ham til apostolisk nuntius til Bulgaria. Den 21. mai 2022 ble han også utnevnt til apostolisk nuntius til Nord-Makedonia.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761–1830) *1816
* Pave Pius IX (1797–1878) *1827
* Kardinal Gustav Adolf von Hohenlohe-Schillingsfürst (1823–1896) *1857
* Erkebiskop Salvatore Magnasco (1806–1892) *1868
* Kardinal Gaetano Alimonda (1818–1891) *1877
* Kardinal Agostino Richelmy (1850–1923) *1886
* Biskop Giuseppe Castelli (1871–1943) *1911
* Biskop Gaudenzio Binaschi (1883–1968) *1930
* Erkebiskop Albino Mensa (1916–1998) *1960
* Kardinal Tarcisio Bertone (1934–) *1991
* Erkebiskop *Luciano Suriani* (1957–) *2008

## Referanser